ไบเดนไม่มาประชุมเอเปคที่ไทย ส่งรองประธานาธิบดีมาแทน สำนักข่าวต่างประเทศรายงานจากกรุงวอชิงตัน ประเทศสหรัฐอเมริกา เมื่อวันที่ 25 ก.ย. โดยอ้างข้อมูลจากแหล่งข่าวในกระทรวงการต่างประเทศสหรัฐ ว่าได้มีการแจ้งไปยังสถานเอกอัครราชทูตไทยประจำกรุงวอชิงตัน ว่าประธานาธิบดีโจ ไบเดน ไม่สามารถเข้าร่วมการประชุมสุดยอดผู้นำ กลุ่มความร่วมมือทางเศรษฐกิจในภูมิภาคเอเชีย-แปซิฟิก ( เอเปค ) ที่กรุงเทพมหานคร ระหว่างวันที่ 18-19 พ.ย. นี้ “เนื่องจากติดภารกิจเรื่องครอบครัว” อย่างไรก็ตาม รองประธานาธิบดีกมลา แฮร์ริส จะนำคณะเข้าร่วมประชุมแทน ในฐานะผู้แทนของประธานาธิบดีสหรัฐ กระนั้น แหล่งข่าวกล่าวว่า ไบเดนเตรียมนำคณะเจ้าหน้าที่ระดับสูง เข้าร่วมการประชุมสุดยอดผูนำกลุ่มประเทศเศรษฐกิจขนาดใหญ่ “จี20” ที่เกาะบาหลีของอินโดนีเซีย ระหว่างวันที่ 15-16 พ.ย.นี้ ขณะที่เดอะ นิวยอร์ก ไทม์ส รายงานโดยอ้างข้อมูลจากแหล่งข่าว ว่าเหตุผลที่ไบเดนไม่สามารถเข้าร่วมการประชุมเอเปคที่ไทยเป็นเจ้าภาพ เนื่องจากน.ส.นาโอมิ ไบเดน หลานสาวคนโต เตรียมแต่งงานในวันที่ 19 พ.ย.นี้ โดยพิธีจะจัดขึ้นที่สนามหญ้าด้านใต้ของทำเนียบขาว และครอบครัวไบเดนยืนยันรับผิดชอบค่าใช้จ่ายทั้งหมดเอง อนึ่ง ...
See Details: ไบเดนไม่มาประชุมเอเปคที่ไทย ส่งรองประธานาธิบดีมาแทน